ACORDO PLENARIO RELATIVO AO ESTABLECEMENTO DO RÉXIME DE DEDICACIÓNS DO ALCALDE E DOS CONCELLEIROS
ADMINISTRACIÓN LOCAL — Municipal — Lalín (Outros documentos, notificacións e informacións públicas, 12/07/2023)

O Pleno da Corporación Municipal, na sesión extraordinaria celebrada o día 28 de xuño de 2023, acordou aprobar a proposta relativa ao expediente 3103/2023 en relación ao establecemento do réxime de dedicación do Alcalde e dos concelleiros do Concello de Lalín, do seguinte tenor: Primeiro.- Establecer o seguinte réxime de dedicacións dos concelleiros que se indican de seguido: DEDICACIÓNS EXCLUSIVA: en atención á responsabilidade e á necesidade da completa dedicación ó exercicio do cargo, establecer que as funcións inherentes aos seguintes cargos e polas seguintes persoas se desempeñen en réxime de Dedicación Exclusiva: A tal efecto, asígnase ao cargo de Alcalde, D. José Crespo Iglesias, unha retribución de 57.500,00 € brutos/anuais. Así mesmo, en atención á responsabilidade e dedicación total, establécese para o cargo de 1º Tenente de Alcalde e Concellería delegada de Economía, Facenda, Contratación Pública, Réxime Interno, Xestión de Fondos Europeos e Axenda Urbana, Dª Maria Mireia Diosa Milanese, unha retribución de 57.500,00 € brutos/anuais. As citadas retribucións brutas anuais, por dedicación exclusiva, percibiranse en catorce pagas mensuais de igual importe (doce correspondentes ás diferentes mensualidades do ano e as dúas restantes nos meses de xuño e decembro) e experimentarán cada ano a variación que fixe a Lei de Orzamentos Xerais do Estado para o persoal ó servizo das Administracións Públicas. DEDICACIÓNS PARCIAIS: en atención á responsabilidade e debido a que non é preciso unha completa dedicación ao exercicio do cargo, establécese que as funcións inherentes aos seguintes cargos se desempeñen en réxime de Dedicación Parcial polos seguintes concelleiros, segundo se indica: A tal efecto, asígnase ao cargo de Concelleiro delegado de Deportes e Xuventude, D. Andres Leonardo Biain Perez Enciso, unha retribución de 31.944,30 € brutos/anuais. Así mesmo, establécese para os cargos de Concelleiro delegada de Obras, Servizos e Festas, D. Amador Jesus Petinal Casteleiro e de Concelleira delegada de Educación, Cultura, Turismo e Política Lingüística, DªBacilia Fallas Lopez Navarrete unha retribución de 45.500,00 € brutos/anuais para cada un. De acordo co disposto no informe emitido pola Intervención Municipal, de data 23 de xuño de 2023, a dedicación e o réxime retributivo do titular da Alcaldía e demais concelleiros con adicción exclusiva ou parcial terán efectos retroactivos desde a data da súa toma de posesión o pasado día 17 de xuño de 2023. Os importes asignados cumpren coas disposicións recollidas no Real Decreto-lei 24/2018, de 21 de decembro, polo que se aproban medidas urxentes en materia de retribucións no ámbito do sector público e na disposición adicional vixésima sétima da Lei 31/2022, de 23 de decembro, de Presupuestos Generales del Estado para o ano 2023, que establece o límite máximo total que poden percibir os membros das Corporacións Locais por todos os conceptos retributivos e asistencias. O Alcalde. José Crespo Iglesias. Lalín, 30 de xuño de 2023.